Document ID: 32012D0275

KOMISJONI RAKENDUSOTSUS,
2. mai 2012,
viinamarjasortide lisamise kohta Euroopa Ühenduse ja Ameerika Ühendriikide vahelise veinikaubanduslepingu artikli 8 lõikes 2 osutatud veinietiketi protokolli IV liitesse
(2012/275/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 20. detsembri 2005. aasta otsust 2006/232/EÜ Euroopa Ühenduse ja Ameerika Ühendriikide vahelise veinikaubanduslepingu sõlmimise kohta, (1) eriti selle artiklit 3,
ning arvestades järgmist:
(1)
Ameerika Ühendriigid on esitanud taotluse Euroopa Ühenduse ja Ameerika Ühendriikide vahelise veinikaubanduslepingu (2) artikli 8 lõikes 2 osutatud veinietiketi protokolli IV liite muutmiseks, et lisada sellesse viinamarjasordid, millest Ameerika Ühendriigid teatasid komisjonile 27. oktoobril 2011. Taotlus esitati vastavalt eespool nimetatud protokolli punkti 3.6 alapunktile b.
(2)
Teatises osutatakse Alcohol and Tobacco Tax and Trade Bureau (alkoholi ja tubaka maksu- ja kaubandusbüroo) vastu võetud ja föderaalregistris 27. oktoobril 2011. aastal avaldatud lõplikule eeskirjale, (3) millega muudetakse alkoholi ja tubaka maksu- ja kaubandusbüroo määrusi, et lisada viinamarjasortide loetelusse teatav hulk uusi nimesid, mis on heaks kiidetud Ameerika veininimedena.
(3)
Komisjon on Ameerika Ühendriikidele 60 päeva jooksul pärast teate kättesaamist teatanud, et viinamarjasorte „Montepulciano” ja „Blaufränkisch” võib praegu vastavalt komisjoni määruse (EÜ) nr 607/2009 (4) artikli 62 lõikele 3 kasutada üksnes teatavatest liikmesriikidest pärit veinide puhul.
(4)
Komisjon peaks seepärast kinnitama, et liit nõustub veinietiketi protokolli IV liite kavandatud muudatustega, välja arvatud seoses viinamarjasortidega „Montepulciano” ja „Blaufränkisch”.
(5)
Põllumajandusturgude ühise korralduse komitee ei ole oma eesistuja määratud tähtaja jooksul arvamust esitanud,
ON TEINUD JÄRGMISE OTSUSE:
Artikkel 1
Vastavalt Euroopa Ühenduse ja Ameerika Ühendriikide vahelise veinikaubanduslepingu artikli 11 lõikele 5 kinnitab komisjon, et liit nõustub veinietiketi protokolli IV liite kavandatud muutmisega, välja arvatud seoses viinamarjasortidega „Montepulciano” ja „Blaufränkisch”.
Liidu poolt vastu võetud IV liite muudetud tekst on sätestatud lisas.
Artikkel 2
Põllumajanduse ja maaelu arengu peadirektoril on õigus edastada kirjalik vastus Ameerika Ühendriikidele.
Brüssel, 2. mai 2012

Labels: 3
17
18